|  |  |
| --- | --- |
|  |  |

Nafarroako Gobernuko Kultura, Kirol eta Turismoko kontseilariak, Geroa Bai talde parlamentarioari atxikitako Itxaso Soto Díaz de Cerio andreak Nafarroako Kirolaren eta Jarduera Fisikoaren Institutuak (NKJFI) ***ADESPen eskutik*** abiarazi duen prestakuntza-ikastaroari buruzko informazioa du (11-24/PES-00293). Hona
Nafarroako Gobernuko Kultura, Kirol eta Turismoko kontseilariaren erantzuna:

Liderren Sarea prestakuntza-programak, zeina Nafarroan jarduera fisikoaren eta kirolaren alorrarekin zerikusia duten emakumeei zuzentzen baitzaie haien garapen pertsonal eta profesionala indartzeko asmoz, 182 inskripzio-eskaera jaso zituen eskainitako 80 postuetarako.

Eskaera handiak agertu zuen zeinen interes bizia duten sektoreko emakumeek prestakuntza eta lidergorako aukera honetarako. Horregatik, Nafarroako Kirolaren eta Jarduera Fisikoaren Institutuak, ADESPekin elkar harturik, postu-eskaintza handitzea erabaki zuen, interesatutako emakume guztiei erantzuna eta tokia emateko.

182 eskabideei baietza eman eta prestakuntzaren kalitateari eutsi ahal izateko, azken batean bi prestakuntza-txanda antolatzea proposatu zen. Lehena, apiriletik ekainera bitartekoa, izen emandako lehen 91 emakumeentzakoa; eta bigarrena, irailetik azarorakoa, hurrengo 91rentzakoa.

Lehen taldeak pasa den ekainaren 19an –asteazkena– egin zuen ikastaroa. Behin prestakuntza amaiturik, parte-hartze eta aprobetxamenduari buruzko zenbakizko datuak eskuratuko dira prestakuntza-plataforman eginiko erregistratzeetatik, bai eta nolakotasunezko datuak ere, parte-hartzaileei eginiko iritzi-emate inkesta baten bidez.

Hori da jakinaraz dezakedana, Nafarroako Parlamentuko Erregelamenduko 215. artikulua betez.

Iruñean, 2024ko ekainaren 28an

Kultura, Kirol eta Turismoko kontseilaria: Rebeca Esnaola Bermejo